A zaj talán elhanyagolható tényezőnek tűnik, de sokan vannak, akik ezt a szempontot is figyelik a választás során. A külső zaj leginkább azoknak fontos, akik környezettudatosan élnek, és szeretnék ezt a közlekedésükre is kiterjeszteni. Gyakran ők azok, akik elektromos autót vásárolnak, ahhoz pedig halk abroncsokat, de persze ez nem törvényszerű. Benzines autó tulajdonosának is lehet fontos az, hogy mekkora az ökológiai lábnyoma.
A belső zaj kérdése már érdekesebb kérdés, ez főleg azok számára lesz igazán lényeges, akik sokat vezetnek, ingáznak, gyakran ülnek autóba, és akár hosszú órákat is eltöltenek a kocsijukban. Nekik egyáltalán nem lesz mindegy a zaj kérdése, mert a magas zajszint egy idő után zavaró lehet, növelheti a stresszt, és csökkentheti a koncentrációt, ami vezetés közben meglehetősen veszélyes lehet.